
AUCTOR. 


PROOEMIUM. 

Vox  dyscrasiae  (a  6vg  et  prava  mixtio)  inde  ab 

antiquissimis  historiae  medicae  temporibus  vario  sensu  a variis 
scriptoribus  adliibita  et  modo  ad  omnes  morbos,  qui  corpus 
humanum  infestant,  modo  ad  singulas  affectiones  relata  est. 
Alii  vocem  illam  ita  explanabant,  ut  sit  prava  mixtio  humo- 
rum, qua  ex  depravatione  nonnisi  morbi  sic  dicti  universales 
et  constitutionales  orirentur,  alii  tamen  dyscrasiam  et  localem 
esse  posse  contendebant  (1) , itaque  et  universalem  et  partia- 
lem dyscrasiam  existere  ratiocinabantur.  Alii  dyscrasiam,  dia- 
thesin  et  cachexiam  unum  idemque  esse  affirmabant,  alii 
dyscrasiam  et  cachexiam  eadem  cachexiae  voce  complecteban- 
tur (2),  alii  dyscrasiam  malam  humorum  mixtionem,  cachexiam 
autem  malum  solidorum  statum  esse  definiebant.  Videmus 
igitur  hac  in  re  haud  minus  quam  in  aliis  artis  medicae  par- 
tibus summam  autorum  discrepantiam,  ne  dicam  confusionem 

i. . • j j 

exstitisse,  qua  hodie  etiam  medici  praclici  inducti  haud  raro 


(1)  Cf.  K.  W,  Stark,  allgemeiiie  Pathologie  oder  allgemeine 
Naturlchrc  der  Kraiikheit.  Lpzg.  1838.  Zweite  Alithciluiig  p.  913. 

(2) . A.  P.  Braiidis,  Nosologie  uiid  Therapie  der  Kacliexicn. 
Bcrlin  1834.  Th.  I,  p.  149. 

morbos  nomine  dyscrasiae  appellant,  ad  quos  definitio  illius 
mimme  referri  potest.  Non  est  autem  temporis  nostri,  in  quo 
omnes,  fere  disciplinae,  inprimis  autem  scientiae  naturales  tan- 
tos fecerunt  progressus  tamque  profunde  elaborantur,  ut  genus 
humanum  antea  dormiisse  tantum,  nunc  autem  expergefactum 
et  elasticitate  quadam  supranaturali  praeditum  esse  videatur  — 
non  est,  inquam,  temporis  nostri  in  labyrintho  circumerrare 
sine  ullo  filo,  et  oji<»fae  est  pretium,  incerta  stabilire,  inde- 
finita certis  finibus  circumdare.  Proposui  igitur  mihi  symbo- 
lam alFerre  ad  accuratiorem  vocis  dyscrasiae  definitionem,  et 
de  divisione  eius  brevi  disseram.  Tum  autem  historiam  dys- 
crasiae succincte  et  quam  potero  accurate  dabo,  et  exponere 
tentabo  autorum  et  antiquitatis  et  recentioris  aetatis  opiniones 
de  prava  mixtione  humorum,  ut  inde  appareat,  quid  viri  docti 
hac  de  re  senserint,  et  quomodo  lux  veritatis  modo  clarius 
illuxerit,  modo  profundis  tenebris  obscurata  sit.  Bona  enim 
est  magistra  medicae  artis  historia,  ut  historia  universalis; 
docet  enim  quinam  errores  sint  vitandi,  ne  quum  progredi 
cupiamus  regrediamur  et  a veritatis  via  aberremus.  Amplus  est 
labor,  bene  intelligo,  quem  mihi  proposui,  imperfecta  execulio, 
itaque  veniam  imploro  virorum  doctorum  et  benignitatem,  ne 
quis  ironice  mihi  acclamet:  In  magnis  et  voluisse  sat  est. 


CAPUT  PRIMUM. 

Nosographia  dyscrasiae. 

Dyscrasia  s.  cacochymia  est  mala  totius  sanguinis  et  lym- 
phae mixtio,  qua  existente  vitae  integritas  servari  nequit  et 
praecipue  productivitas  organica  affecta  est.'  Est  autem  dys- 
crasia  vel  primaria  vel  secundaria.  Dyscrasiae  pri- 
mariae sunt  eae,  quae  vel  connatae  vel  hereditariae  vel  e 
vitio  quodam  organico  ortae,  idiopathicam  humorum  deprava- 
tionem constituunt,  de  quibus  hoc  loco  solum  sermo  erit, 
quippe  quae  classem  morborum  specialem  efficiant,  quam  pro 
cachexiarum  classe  substituere  cupimus.  Ex  hoc  numero  sunt 
Scrophulosis,  Rhachitis,  Pseudoplastosis  (1),  Cyanosis,  Chlo- 
rosis  et  Dyscrasia  exanthematica.  ' 

Dyscrasiae  autem  secundariae  eae  sunt,'  quae  di- 
versissimis caussis  externis  in  corpore  sano  creantur,  ut  Scor- 
butus,  Dyscrasia  pauperum.  Arthritis,  aliae. 

Dyscrasiae  primariae,  quas  uca  i^oxijy  dyscrasias  ap- 
pellabimus, sunt  morbi  chronici,  qui  interdum  etiam  e moli- 


(1)  Pseudoplastosis  mihi  est  id  dyscrasiaruin  genus,  in  quo 
pseudorganisatioiles,  ut  tubercula,  scirrhus,  fungus  cct. , in  cqrporc 
lunnano  formantur. 

mine  naturae  sanandi  acutam  induere  possunt  formam,  quae 
quidem  completam  dyscrasiae  resolutionem  et  abolitionem  efii.- 
cere  non  potest,  sed  vel  stadio  acuto  finito  feliciterque  supe- 
rato dyscrasiam  stationariam  reddit,  vel  aegrotum  ad  mortem 
trahit.  Forma  dyscrasiae  acuta  nihil  aliud  est,  nisi  secundum 
illius  stadium,  quod  semper  accedat  minime  necesse  est.  Dys- 
crasiae semper  sunt  alTectiones  totius  organismi  atque  omnium 
corporis  humani  hflmorum,  morbi  igitur  constitutionales,  qui 
interdum  nonnisi  ex  signis-  localibus  cognoscuntur.  Sic  in 
tuberculosi  tubercula,  sip  in  dyscrasia  scirrhosa,  fungosa,  lipo- 
matosa , scirrhi,  fungi,  lipomata  nihil  sunt  nisi  mali  universalis 
signa  localia,  symptomatica,  Dyscrasiae  porro  ex  praesenti 
quidem  scientiae  statu  insanabiles  sunt^  zoochemia  enim  pa- 
thologica, ad  cognoscendam  humorum  corporis  mixtionem  et 
physiologicam  et  pathologicam  maxime  necessaria , nondiini 
tantos  fecit  progressus,  ut  dux  therapiae  esse  possit.  Dyscra— 
sias  modificare,  lenire,  continere  possumus,  non  autem  totam 
sanguinis  mixtionem  permutare  et  novum  quasi  fluijdum  vitale 
in  corpore  creare. 

Definitio  nbstra  dyscrasiae  primariae  et  eas  affectiones 
excludit,  quae  e contagiis  vel  miasmatibus  vel  e constitutione 
quadam  epidemia  vel  endemica  vel  atmosphaerica  oriuntur,  ut 
syphilis,  febris  intermittens,  pustula  maligna,  in, quibus  mixtio 
humorum  depravata  est  — et  illam  humorum  depravationem, 
quae  fit  introductione  substantiarum  organismo  sano  hostilium 
neque  adaequatarum,  uti  puris,  saniei,  bilis  etc. 

De  distinctione  inter  dyscrasiam,  cachexiam  et  diathesin 
pauca  sufficient.  Vox  cachexiae  (a  xaxog  et  malus  ha- 
bitus), ut  symptomatica  tantum  et  accidentalis,  plane  relidenda 

esse  nobis  videtur  significans  classem  morborum,  et  mirandum 
sane  est,  quod  omnes  fere  nosologi  vocem  illam  in  systemata 
nosologica  receperunt.  Symptoma  quidem  dyscrasiae  est  ha- 
bitus cachecticus,  non  autem  ipsa  affectio.  — Dialhesis  (a 
6iajtd'ivai^  proprie  est  dispositio  ad  morbos,  speciali  autem 
sensu  de  dyscrasiis  adhibetur,  itaque  nostra  quidem  ex  de- 
finitione idem  significat  quod  dyscrasia  primaria. 

Sequelae  dyscrasiae  variae  sunt:  abnormis  et  vitiosa  se- 
cretorum et  excretorum  qualitas,  nutritio  et  reproductio  par- 
tium solidarum  depravata,  genesis  pseudo-productionura.  Lym- 
pha, quae  fluidum  processus  nutritivi  residuum  sanguini  denuo 
adducit,  in  dyscrasiis  vitiata  est,  unde  morbi  systematis  lym- 
phatici. Porro  localia  organorum  secernentium  et  excernen- 
tium vitia  oriuntur, , nisu  eorum  materias  abnormes  a sanguine 
separandi  et  eliciendi,  e.  g<  hepatis  et  lienis  obstructio^  morbi 
renum,  desorgaiiisationes  systematis  cutanei.  Omnes  fere  morbi 
chronici  cutis,  exanthemata,  ulcerationes  secundariae  fiunt  e 
mala  sanguinis  mixtione.  Inprimis  autem  pulmones  afficiuntur, 
per  quos  tota  massa  sanguinis  transit,  quique  assimilationi  si- 
mul et  excretioni  inserviunt.  Novae  denique  oriuntur  secre- 
tiones et  excretiones  partim  e metastasibus  pathologicis,  par- 
tim  e nisu  naturae  depravata  sanguinis  elementa  alia  quam 
solita  via  excretoria  eliminandi. 

Caput  'secundum. 

Historia  dyscrasiae. 

Hippocrates,  pater  artis  medicae,  primus  erat,  qui 
humores  basin  omnium  morborum  esse  statuebat,  quamvis 

nondum  ad  ideam  universaliter  aegrotandi  sese  attollere  po- 
\tuerit.  Cordus  ex  sanguine, 'pituita,  atra  et  fusca  bile  con- 
stat, quorum  ex  deficientia,  abundantia  vel  prava  rationp 
Omnes  morbi  oriuntur  (1).  In  quocunque  morbo  acuto  humo- 
res depiavantur,  et  natura  studet  illos  ita  praeparare,  ut  e 
corpore  educi  et^  eiici  possint.  Jam  Anaxagoras  bilem 
pro  acutorum  morborum  caussa  habuerat,  itaque  Hippocra- 
_.tes  pathologiam  humoralem,  quae  sine  dubio  inde  a primor- 
diis artis  medicae  praevaluit,  non  creavit,  sed  excoluit.  Ne- 
que mirandum  est,  quod  humores  inde  ab  initio  pfo  elementis 
morborum  habiti  sunt,  mutatio  enim  secretionum  et  excretio- 
num  in  plerisque  morbis  facillime  observatur,  unde  fit,  ut 
observatores  id  basin  mali  statuant,  quod  effectus  tantum  alius 
caussae' est.  Itaque  etiam  Galenus  (2)  de  Hippocrate  ait; 
Ovx  •^^fojGe  YQU(fHv  ahCug  cj  imvoiug,  XoyixiZv  u^ioiua-' 
TOTSQOv  i^yov/Lisvog  usi  t6  (f.Mvoi^svov  ivuQydig.  — Plato 
continuam  harmoniam  omnium  partium  et  fluidarum  et  solida- 
rum finem  et  essentiam  vitae  esse,  dicit,  morbum  autem 
substantiae  vivae  similem  essentiam  et  certum  decursura  habere. 

Elementorum  physicalium  mala  ratio  caussa  proxima  mor- 
borum  est;  depravatio  humorum  e depravatione  elementorum 
originem  ducit.  Atra  hilis  morborum  chronicorum  caussa  est, 
quae  fit  e partibus  musculorum  senilibus,  duris  (cf.  Timaeus). 
Dogmatici  opiniones  Platonis  secuti  sunt,  et  Thessalus  et 
pituitam  frigidam  et  sanguinem  calidum  pro  caussis  morborum 
duxit.  Secundum  Praxagoram  e partibus  fervescentibus  hu- 


(1)  Hippocrates  de  natura  humorum  p.  264. 

(2)  Galeni  comment.  L in  libr.  Hippocr.  de  articulis. 

mores  biliosi  fiunl,  indeque  morbi  acuti  et  biliosi;  e frigidis 
elementis  humores  phlegmaticr  et  morbi  chronici  gignuntur  (1). 
Aristoteles  sanguinem  vel  crassiorem  vel  tenuiorem,  vel 
nimis  aquosum  vel  sicciorem,  vel  calidiorem  vel  frigidiorem 
pro  caussa  proxima  morborum  habet,  qui  quidem  interdum 
etiam  pituita,  bili  et  sero  sanguinis  admixtis  fiunt.  Erasi- 
stratus  liquidum  tenue  vitae  pabulum  statuit,  et  ex  eius 
errore  morbos  explanat.  Sanguis  his  in  erroribus  quum  in 
minutissima  vasa  intrat,  fit  inflammatio;  quum  autem  per  to- 
tum corpus  usque  ad  eos  effervescit,  febres  gignuntur.  Ser- 
vili observantia  sectatores  in  magistri  verba  iurabant , nihil 
fere  memoratu  dignum  praestantes.  Ex  Herophili  sententia 
,,in  humidis  omne  vitium  est,“  ut  Celsui^  ait,  neque  aliud 
Alexandrini  ratiocinabantur.  A Graecis  transgredimur  ad  Ro- 
manos, apud  quos  Asclepiades  nobis  occurrit,  qui  patho- 
logiam  humoralem  sibi  odiosam  tollere  studuit. 

Ut  status  sanus  in  motione  aequali,  non  turbata  rwv 
XfmofUQuiv  (atomorum)  consistit,  ita  quoque  morbus  nihil 
aliud  est  nisi  motionis  illius  perturbatio.  Differentia  morbo- 
rum in  diversa  elementorum  locorumque  Tacuorum  conditione 
sita  est,  et  in  humoribus  caussa  occasionalis  tantum  inveni- 
tur  (2).  Themison,  scholae  methodicae  conditor,  primus 
cachexias  accuratius  definivit  teste  Caelio  Aureliano  (3), 
qui  de  illo  ait:  „Ante  Themisonem  curationem  cachexiae 


(1)  Galen.  de  natural.  potent,  libr.  II.  p.  104.  de.  Kuelui. 

(2)  Asclepiades  quoque  primus  morbos  in  acutos  ct  chro- 
nicos divisit. 

(3)  Chronicorum  libr.  III.  c.  6.  p.  461. 

nullus  ordinavit  5 ipsam  namqUe  secundo  libro  tardarum  pas- 
sionum, itemque  primo  atque  quarto' Epistolarum  memoravit.^ 
Idem  autor  qui  librum  suum  ex  opere  ampliore  Sorani  ma- 
ioris de  morbis  chronicis  excerpsit,  loc.  cit.  de  cachexia  talia 
profert , „Sequitur  cachecticos  pallor  subalbidus , aliquando 
etiam  plumbeus  color , debilitate  tardus  ac  pig‘er  corporis 
motus  cum  inflatione  inani,  aliquibus  etiam  ventris  fluor  cum 
febricula  lente  in  pluribus  latente,  quae  circa  vesperam 
magis  angetur,  pulsus  creber  et  densus,  cibi  fastidium,  et 
vini  magis  adpetent;a,  urina  fellea  et  extensio  venarum.^ 
Celsus  cachexiam  tabis  formam  appellat  itaque  describit  (1) : 
„ Altera  species  est,  quam  Graeci  appellant,  ubi 

malus  corporis  habitus  est,  indeque  Omnia  alimenta  corrum- 
puntur. Quod  fere  fit,  quum  longo  morbo  vitiata  corpora, 
etiamsi  illo  vacant , t refectionem  tamen  non  accipiunt,  aut 
quum  malis  medicamentis  corpus  affectum  est,  aut  quum  diu 
necessaria  defuerunt,  aut  quum  inusitatos  et  inanes  cibos  ali- 
quis assumpsit  ubi  quiddanl  simile  incidit.  Huic  praeter  ta- 
bem illud  quoque  nonnunquam  accidere  solet,  ut  per  assiduas 
pustulas  aut  ulcera  summa  cutis  exasperetur , vel  aliquae  cor- 
poris partes  intumescant.”  , 

Pneumaticis,  qui  eadem  temeritate,  qua  Empirici  ma- 
teriae,'Methodici  formae,  essentiae  vel  speculationi  acquiesce- 
bant, mixtio  humorum  non  parvi  erat  momenti.  Secundum 
eos  calor  et  humiditas  coniuncti  statui  sano  maxime  congrui 
et  idonei  sunt,  calor  et  siccitas  gignunt  morbos  acutos,  fri- 
gus et  humiditas  affectiones  phlegmaticas,  frigus  et  siccitas 


(1)  Celsi  dc  medicina  libr.  III.  c.  22. 

melancholiam^  Putredo  est  quaevis  humorum  depravatio,  quae 
in  omnibus  morbis  acutis  praevalet. 

Praetermissis  Empiricorum  opinionibus  ad  Galenum 
properamus,  qui  primus  accuratam  dyscrasiae  descriptionem 
nobis  offert.  Morbus  est  status  Qdiadsdtg)  corporis,  in  quo 
functiones  laeduntur,  status  abnormis  partium  aequabilium  vel 
organorum.  Morbi  partium  aequabilium  maxima  ex  parte  e 
mala  elementorum  ratione  originem  habent.  Quae  autem  mala 
ratio  in  eo  consistit,  ut  unum  vel  duo  elementa  'praevaleant, 
unde  fiunt  octo  dyscrasiae. 

Caussae  morborum  aut  proximae  aut  remotae,  aut  ex- 
ternae aut  internae  sunt.  Internae  {TtqoxaxaqxTi^xat)  plerum- 
que in  humoribus  sitae  sunt,  vel  nimis  abundantibus  vel 
depravatis.  Humorum  depravatio  est  putredo,  quae  in  qua- 
cunque febri  ephemera  sola  excepta  existit.  Febris  inter- 
mittens quotidiana  ex  depravatione  pituitae,  tertiana  e fusca 
bile,  quartana  ex  atra  bile  originem  ducit.  Ut  autem  cla- 
rissimi auctoris  opinionem  de  dyscrasia  clarius  et  accuratius 
intelligamus , ipsum  audiamus  loquentem.  Ait  enim  (1) : „Con- 
stat  autem  morborum  compositorum  compositas  qdoque  omnino 
esse  caussas.  Si  namque  caussa  calida  simul  et  sicca  in 
unum  aliquando  calidum  coierint,  calidum  atque  siccum  mor- 
bum procreari  necesse  est;  si  calida  et  humida,  calidum  et 
humidum;  ita  quoque  in  reliquis  duabus  coniugationibus  hu- 
mida et  frigida  ac  sicca  et  frigida. 

Saepe  ab  omnibus  caussis  specie  inter  se  similibus  cor- 


(1)  Cf,  Galeni  mql  rwv  iv  Tolg  voGvjiaGiv  ahCm  cd. 
Kuehn.  L.  VII.  p.  20. 

pus  alteratur,  saepe  vero  Iiis  facultate  contrariis  existenlibus,, 
interdum  ex  ipsis  eas  evincunt,  quae  numero  plures,  interdum  i 
quae  tempore  diuturniores,  interdum  quae  robore  potentiores,. 
interdum  denique  ab  utrisque  corpus  laesionem  accipit.  Etiamsi  i 
fieri  non  posse  videatur,  ut  unum  idemque  corpus  et  calidius» 
simul  et  frigidius  naturali  temperamento,  et  rursus  humidiusj 
ac  siccius  efficiatur,  attamen  id  oboritur j meritoque  inaequa— - 
lis  nominatur  intemperies  {dvaxqaGtu).'-'-  Porro  de  diatbesii 
ait(l):  morbus  definitur  constitutio  {naqaax(vrj)  quaedami 
praeter  naturam,  a qua  primum  actio  laeditur.  Constat  autem i 
et  si  eum  esse  affectum  quendam  praeter  naturam  {duld-fCivi 
■naqa  ^ fiuo  actio  laeditur,  nos  idem  dicturos.  Nami 

quicquid  est,  sive  sanum  sive  aegrum  sive  neutrum  sit,, 
aliquo  modo  afficitur.  A diuTt&iad^ui  vero  i.  e.  affici  didSs- 
ffig  i.  • e.  affectus  nomen  quodammodo  derivatum  est  in  hunc : 
usum  non  ab  antiquis  solum  philosophis,  sed  etiam  aliis i 
GraeciSi  Enimvero  affectus  (Sidd-iGig)  omnibus  tum  sanis 
tum  aegris  tum  neutro  modo  se  habentibus  est  commune. 

De  ipsa  denique  dyscrasia  talia  edit  (2):  Inaequalis  tem- 
peries (uvcu'fiaXog  dvGxqaala)  fit  interdum  et  in  universo 
animalis  corpore,  ut  in  hydrope,  quem  aquam  intercutem 
vocant,  et  febribus  quas  epialas  appellant,  et  prope  caeteris 
omnibus  iis  exceptis,  quas  hecticas  nominant.  Oboritur  aulem 
et  in  unaquaque  parte,  quum  ea  oedemate  vel  phlegmone 
vel  gangraena  vel  erysipelate  vel  cancro  obsidetur,  huius 


(1)  Cf.  Galeni  jitql  rtuv  GvfiTTttOfidTCJV  dia^oqag  ed. 
Kuehn  t.  VII.  p.  43. 

(2)  Id.  nsqi  uvioudlov  SvGxqaGiag  ed.  Kuehn.  t.  MI. 

autem  generis  est  qui  elephas  vocatur  et  phagedaena  et  her- 
pes. Verum  haec  quidem  omnia  cum  fluoribus  consistunt. 
Citra  vero  materiam  affluentem  quum  partes  solis  qualitatibus 
alterantur  inaequales  temperies  fiunt,  iisque  utique  refrigera- 
tis aut  deustis  aut  praeter  modum  exercitatis  aut  feriatis  aut 
aliquid  eiusmodi  perpessis.  Praeterea  ex  iis  quae  foris  occur- 
sant inaequales  intemperies  nostris  corporibus  oboriuntur, 
quum  calefiunt  vel  refrigerantur  vel  siccantur  vel  humectan- 
tur.  Hae  namque  simplices  intemperies  sunt,  compositae  vero 
ex  iis  aliae  quatuor  sunt,  quitm  corpora  vel  calefiunt  'simul 
et  siccantur,  vel  calefiunt  simul  et  hiimectantur ,» vel  refrige- 
rantur simul  et  siccantur  vel  refrigerantur  simul  et  humectan- 
lur  seqq. 

Videmus  igitur,  Galenum  sanitatem  in  symmetria  ele- 
mentorum eorumque  qualitatum,  in  eucrasia  fluidorum  et  in 
harmonia  functionum  posuisse,  quae  ut  euexia  s.  bonus  lia- 
bitus  apparet,  morbus  contra  ametria  et'  dyscrasia  est.  Qui 
sequuntur  autores  plerumque  , meri  Galeni  imitatores  erant, 
et  sufficiet,  ex  iis  illos  tantum  eligere,  qui  originalitate  et  in- 

t 

dividualitate  opinionum  non  plane  sunt  destituti.  Aetius  ab 
Amida,  ex  Christianis  primus  de  arte  medica  bene  meritus, 
in  libro  suo  encyclopaedico,  „Tetrabiblion“  inscripto  systematis 
pathologici  fundamenta  fere  omnia  in  qualitatibus  humidisque 
elementariis  condidit,  e quibus  plerique  morbi  nomen  accipiunt. 
Palladius  Jatr osophista  (1)  Galeni  theoriam  morbi 
accuratius  definivit;  caussae  febrium  vel  irritamenta  externa 
^ sunt  vel  nimius  corporis  motus  vel  libidines  vehementes  vel 


(1)  Palladii  de  febribus  c.  5.  seqq. 

evaporatio  occlusa  et  intercepta  vel  suppressa,  vel  humores 
putrescentes.  Nimia  sanguinis  non  corrupti  copia  in  vasis 
plethoram  efficit  ^ sanguis  autem  quum  in  putredinem  abit 
febris  continua  exoritur.  Simili  ratione  reliquos  humores 
primarios  perlustrat  morbosque  inde  natos. 

Venimus  nunc  ad  Arabes  eorumque  opiniones.  Ahrun 
Alexandrinus  in  libro  „Pandecta“  primam  variolae  de- 
scriptionem dedit,  quae  ex  ebullienda  bili  flava  et  e sanguine 

) 

cdlefacto  et  inflammato  exoriatur.  Scrophulosus  morbus  fit 
prava  vitae  ratione  et  penuria  alimentorum.  Rigor  sym- 
ptoma  est  illorum  febrium,  in  quibus  humores  putrefacti  extra  ' 
vasa  sunt.  — Hhonain  ebn  Izhak  (1)  quinque  genera 
bilis  constituit;  puram  et  rubram;  citream  ex  admixtione 
substantiae  aquosae  ortam;  vitelliiiam  e mixtione  substantiae 
phlegmaticae  cum  felle  rubro  natam;  viridem  solam  ex  ven- 
triculo venientem  et  aeruginosam  eandemque  venenatam.  Ri- 
gor ex  introitu  materiae  putridae  in  membra  sensibilia  ori- 
tur. — Jahiah  ebn  Serapion  (2)  rhachitiden  sub  homine 
Hada  (gibbus)  describit,  quae  e febre  oritur;  phtbisin  dedu- 
cit ab  humidis,  quae  ex  capite  in  pectus  defluunt,  vel  a lo- 
cali pulmonum  laesione;  genus  quoddam  icteri  morbo  orga- 
nico lienis  fit,  qui  cum  hepate  arctissime  coniunctus  est. 
Esseram  ex  rubra  bile  vel  muco  salso,  nitroso  et  varia  le- 
prae genera  e praevalentia  diversorum  corporis  humorum 
oriri  facit,  et  bilem  atram,  quae  fit  depravatione  bilis  nor- 
malis, ab  illa  bili  atra  distinguit,  quae i 'ex  depravatione  san- 


(1)  Hhonain  ebn  Izhak  isagoge  in  artem  parvam  Galeni. 

(2)  Ser  apii  Breviarium  c.  28.  f.  11.  seqq. 

guinis  oritur.  — Avicenna  febrem  cpmatosam,  febris  in- 
termittentis comitatae  speciem,  ad  dyscrasiam  humorem  refert. 
Commemorandi  etiam  sunt  hoc  loco  Avenzoar,  qui  librum 
,',de  caussis  vitae  et  mixtione  humorum^  conscripsit  et  Auer- 
roes  „de  caussis  et  generibus  morborum.^  Arabibus  reli- 
ctis de  monachis,  qui  medicinam  fere  totam  e Galeni  prae- 
ceptis tractabant,  et  miracula  non  mirabilia  in  therapiam 
» 

introducebant,  taceamus.^  Saeculo  decimo  tertio  occurrit  nobis 
Gilbertus  Anglus,  qui  in  compendio  suo  medicinae  (1)  haud 
raro  acutum  prae  se  fert  indicium  multaque  accurate  obser- 
vavit. Theoria  eius  morborum  in  quatuor  humoribus  sic 
dictis  cardinalibus  et  in  qualitatibus  elementariis  versatur. 
Putredo  nonnisi  extra  vasa  fit.  Phlegma  salsum  et  dulce 
urinae  colorem  saturatiorem  reddit,  phlegma  enim  salsum  ca- 
lidius est  flava  bili  illius  que  depravatio  inde  fortior  evadit. 
Ephemera  nascitur  e pituita,  qiiae  vel  acida  vel  dulcis  vel 
amara  vel  salsa  varia  ephemerae  genera  efficit.  Pheoria  scho- 
lastica de  fermentatione  acida  obiter  hic  commemoretur. 

Arno  Id  Bachuone(2),  qui  saeculo  XIV  vixit,  ele- 
gantia quidem  scripturae  et  acumine  ingenii  non  destitutus, 
tamen  ex  opinionibus  scholasticis  iusto  magis  pendet.  Humi- 
dum  radicale  omnibus  animalibus  inest-  elementum  caloris, 
quod  non  oritur  ex  semine,  heque  ulla  arte,  quum  semel 
amissum  sit,  restitui  vel  substitui  potest.  Febris  tertianae 


(1)  G ilb er t r An gl i compendium  medicinae  taiii  morborum 
universalium  quam  particularium,  non  solum  medicis  sed  et  chi- 
rurgis utilissimum  ed.  Micbael  de  Capella.  4.  Venet.  1510. 

(2)  Ct.  Ar  n.  Bachuone  Speculum  introduct.  medie,  c.  IS.sqq. 

duplicis  tria  sunt  genera,  quorum  minus  e phlegmate  in  va- 
sis putrefacto  et  e bili'  extra  vasa  contaminata  originem  ha- 
bet, plerumque  cum  comate  et  sopore  coniunctum;  medium 
e bili  intra  vasa  putrescente  et  e phlegmate  extra  vasa  con- 
_ taminato  nascitur,  plerumque  cum  rigore  et  urina  rubra 
complicatum  5 maius  e bili  intra  vasa  contaminata  et  e bili 
atra  extra  vasa  putrescente  fit.  Maius  per  XL  horas,  me- 
dium per  XXVI  et  minus  per  XVIII  durat.  Jo annes  autem 
Fernelius(l)  primus  iugum  doctrinae  scholasticae  exuit  et 
medicinae  reformator  qui  dicatur  digpus  est.  Spernenda  spre- 
vit, reiicienda  reiecit  sive  a Galeno  sive  ab  Aristotele 
vel  Hippocrate  enuntiata,  et  cogitandi  libertatem  restituit. 
In  pathologia  sua  humores,  solida  et  functiones  perlustrat. 
Caussa  remota  in  hiimidis  est,  morbus  ipse'  in  solidis  et  sym- 
ptomata in  functionibus  condita  sunt.  Caussa  morborum  ma- 
terialis sive  essentialis  in  ipso  corpore,  non  in  depravatis 
humoribus  morbosis  investiganda  est.  In  mesenterio  caussam 
dysenteriae,  diarrhoeae,  melancholiae,  cachexiae,  phthiseos 
aliarumque  febrium  lentarum  quaerit.  — Properamus  adPa- 
racelsum  (2),  qui  non  minus  ad  coelum  sublatus,  quam 
summo  opprobrio  et  contemtu  aspersus  est,  cuius  merita  autem 
iusta  posteritas  haud  ignorat.  Non  omnia,  ait,  in  elementis 
humorumque  conditione  quaerenda  sunt  pathologicis,  quinque 
enim  sunt  caussae  morborum:  ens  astrorum,  ens  veneni,  ens 
naturale,  ens  spirituale  et  ens  ideale.  Ex  effervescentia  sa- 
lium, e coinbiistione  sulphuris  et  e coagulatione  hydrargyri 


(1)  F ernei  i i pathol.  lib.  I.  c.  3.  p.  3. 

(2)  Cf.  Par  ac.  Paramir.  variis  locis. 

pleraque  morborum  symptomata  explananda  sunt;  ex  illis  acri- 
tates chemicae  oriuntur,  omnium  affectionum  elementa.  Ele- 
mentum morborum,  qui  e crassamento  humorum  vel  e ligidi— 
tate  solidorum  vel  e collectione  materiae  terreae  oriuntur, 
Tartarus  est,  qui  in  prima  iam  materia  a 'parentibus  ad  in-^ 
fantes  transire  potest.  Arcliaei  vitae  turbatio  in  quacunque 
corporis  parte  Tartarum  gignit.  Sennert  humores  car- 
dinales veterum  conservare  et  defendere  studuit.  Van 
Helmont  morbos  neque  ad  quatuor  humores  cardinales,  qui 
proprie  ut  tales  non  existunt,  neque  alias  ad  caussas  refert, 
sed  ad  pathema  Archaei,  cuius  horror,  ira  vel  aliusquisque 
affectus  proxima  morborum  caussa  est, -quorum  caussae  remo- 
tae ipsius  Archaei  seminia  sunt. 

Pleraeque  affectiones  ex  errore  Archaei  oriuntur,  qui 
fermentum  suum  e ventriculo  in  alias  corporis  partes  emittit. 
Putredo  humorum  in  vasis  corporis  vivi  fieri  nequit.  , Abun- 
dantia laticis,  Archaei  errore  effecta,  multos  morhos  creat, 
quod  veteribus,  incognitum  erat.  Est  autem  serum  crudum, 
,quod  salsae  sanguinis  naturae  nondum  particeps  factum  est  (1). 
Scabies,  ulcera  cutanea,  hydatides,  alia  non,  ut  Galenistis 
placuit,  ex  communibus  humorum,  sed. e localibus  secretio- 
nis vitiis  oriuntur,  quorum  origo  in  Archaei  vitiis,  quae- 
renda est.  Qua  de  re  non  directam  morborum  illorum  curam 
therapeuticam  instituit,  sed  Archaei  errorem  tollere  studuit, 
quo  sublato  acidum  aliaeque  depravationes  una  tolluntur. 

Franciscus  de  le  Boe  Sylvius,  systematis  chemici 
auctor,  primus  voce  acrimoniae  usus  est,  quae  ei  praevalen- 


(1)  Yau  II  e Imo  ut  ortus  medicinae  p.  303. 

lia  elementorum  chemicorum  fluidorum  proximaque  morborum 
caussa  erat.  Omnes  autem  acrimoniae  ad  duo  genera,  acidum 
et  alcalinum,  referri  possunt,  ideoque  duo  tantum  sunt  mor- 
borum genera,  quae  vel  ex  acrimonia  acida  vel  alcalina 
oriuntur.  Bilis  multifario  modo  acrimonia  afficitur,  quoad 

mala  alimenta,  aer  depravatus  et  contaminatus,  alia  in  cor- 
pus agant. 

Fit  acida  vel  alcalina,  acida  crassior  evadit  et  infarctus 
efficit,  alcalina  calorem  febrilem  creat,  rigorisque  antecedentis 
caussae  halitus  viscidi  sunt.  Omnes  febres  acutae  et  conti- 
nuae sedem  suam  in  illa  bilis  acrimonia  habent.  Effervescentia 
bilis  cura  succo  pancreatico  omnes  fere  ceteros  morbos  gignit. 
Plerique  autem  morbi  et  acuti  et  chronici  ex  aciditate  vel 
lymphae  vel  succi  pancreatici  oriuntur(l).  v-  Thomas  Willis(2) 
sanguinem  ad  fermentationem  pronum  semperque  huic  expo- 
situm esse  contendit;  fermentum  autem  quodque  humidum  fit, 
in  quo  spiritus,  sulphur-  vel  sal  certa  quadam  ratione  prae- 
valent. Ex  fermentis  omnes  morbi  oriuntur. 

Ex  adversariis  theoriae  chemicae  nominandus  mihi  est 
Fridericus  Hjoffm annus  (3),  qui  docuit,  sanguinem  multis 
in  morbis  extenuatione  viscida  laborare,  ex  hoc  numero  sunt 
scabies,  variola,  arthritis,  pestis,  febres  malignae  et  dysente- 
ria. Ex  Boer h avii  opinione  (4)  ,,cacochymia  est  illa 

(1)  Eiusd.  methodus  medendi,  praxis  medica  cet. 

(2)  T hornas  Willis,  de  fermentatione. 

(3)  Fr.  Hoffmanni  exercitatio  acroamatica  de  acidi  et 
viscidi  insufficientia  pro  stabiliendis  omnium  morborum  caussis. 

(4)  Ant.  de  Haen,  praelectiones  in  Hcrm.  Boerhav.  in- 
stitutiones pathologicas.  Tom  H.  §.  719  scqq. 


humorum  qualitas,  quae  laedit  functiones.  Est  ea  vel  haerens 
in  fluidis,  quatenus  spectantur  seorsira  partes  componentes 
simul  massam  fluidi,  vel  in  tota  mole  fluidi  simul  considerata, 
ut  parte  ad  constituendum  corpus  humanum  concurrente.‘‘ 
D q H a e n in  commentario  suo  Leuwenhoek,  Rob.  Boyle  et 
Domenico  Guilielmini  laudat,  quorum  opera  inprimis  mixtio 
sanguinis  melius  cognita  et  confirmata  est,  et  quatuor  instituit 
acfimonias,  ex  quibus  cacochymiae  oriantur:  alcalinam,  aci- 
dam, ammoniacalem  partira  et  muriaticam,  denicjue  oleosam. 

Borelli,  Jatromathematicorum  primus,  motum  musculo- 
rum ad  leges  staticas,  ratione  habita  cliemicae  conditionis, 
retulit.  Secundum  illum  fluidum  nerveum  acrefactum  irrita- 
tione cordis  febrem  gignit,  sanguinis  mixtione  non  alterata. 
Quaevis  depravatio  humorum  excretorum  non  in  sanguine,  sed 
in  vitiis  organorum  excernentium  quaerenda  est.  Nicolaus 
Robinson  statum  humorum  e solidorum  statu  pendere  facit, 
qua  de  re  pravae  fluidorum  excretorum  mixtionis  caussa  vi- 
tiosi solidorum  in  organis  excernentibus  motus  sunt.  Omnes 
caussae  morbosae  in  partes  solidas  agunt,  omnesque  morbi 
inordinatis  earum  motibus  consistunt.  Jatromalhematici  dum 
satishaberent  minutissimarum  atomorum  angulos  'et  curvaturas 

I 

vasorum  perpendere  et  numerare,  et  Chemici  in  doctrina  de 
fermento,  de  salibus  corporis  humani  eorumque  mixtione  fir- 
missimam medicinae  basin  instituisse  se  ratiocinarentur,  Dyna- 
mici  et  inprimis  quem  statim  laudabimus  G.  E.  Stahl  psychi- 
cam etiam  partem  spectabant.  Ex  Stahlii  opinione  plero- 
rumque  morborum  fundamentum  est  plethora,  et  in  explanandis 
alTeclionum  caussis  acrimoniarum  et  depravationis  sanguinis 
nulla  ratio  habenda  est,  partim  quia  humores  rarissime  depra- 

vantur,  partim  ob  celerem  illorum  motum,  quo  prohibentur, 
quominus  vim  aliquam  in  vasa  exerceant.  Actio  naturae  hu- 
moium  propensionem  ad  putredinem  atque  decompositionem 
totalem  tam  fortiter  oppugnat,  ut  rarissime  humorum  depra- 
vatio morbos,  nedum  mortem  efficiat  (1).  Arthritidem  vel 
rheumatismum  in  acrimoniis  quaerere  falsum,  arthritis  enim, 
ut  omnibus  cognitum,  nonnisi  certis  aetatibus  propria  est,  in 
quibus  de  certa  quadam  acrimonia  sermo  esse  non  potest, 
quum  infantes  tot  res  acres  et  interdum  etiam  plus  ingerant 
et  edant  adultis.  Negari  quidem  non  potest,  acrimoniam  ali- 
quam existere  posse,  at  vitiatus  motus  tonicus,  acrimoniae 
caussa,  semper  magis  accusandus  est  quam  ipsa  acrimonia  (2). 
Rheumatismus  autem  fit  congestionibus,  quarum  finis,  evacuatio, 
non  completa  est.  Tardus  sanguinis  motus  in  vena  portarum 
communis  fons  hypochondriae,  haeinorrhoidis , arthritidis,  me- 
lancholiae et  lithiasis  est,  et  omnes  fere  cachexiae  ex  eadem 
caussa  pendent  cet.  (3),  — Bordeu  cuique  organo  vitam 
propriam  tribuit  propriamque  ^materiarum  evaporationem,  ex 
qua  nimis  aucta  ^cachexiae  oriuntur,  quarum  tot  genera  sunt 
quot  varia  corporis  humani  organa.  Est  igitur  cachexia  se- 
minalis, biliosa,  sanguinea,  hetea  cet.  (4). 

(1)  Theoria  medica  p.  602  seqq. 

(2)  Propempt.  inaugur.  de  pathologia  salsa  ad  Holi,  dissert. 
de  requisitis  bonae  nutricis.  Hal.  1702.  4. 

(3)  Stahl  et  Dieffenbach,  dissert.  de  podagrae  nota  pa- 
tbologia.  Hal.  1710. 

(4)  Bordeu,  recberches  sur  les  maladies  ebroniques,  leur 
rapport  avec  Ics  maladies  aigues,  leurs  periodos  et  leur  nature. 
Paris  1775.  8. 

F rideri  CIIS  lloffmann,  scholae  mechanico-dynamicae 
auctor,  cachexiae  caussam  in  atonia  glandularum  indeque  oria 
stagnalione  quaerit.  - Culi  en  hanc  cachexiae  dermitionem 
dat:  Cachexia  -est  ea  classis  morborum,  quae  constat  ex  de- 
pravato totius  organismi  statu  vel  maioris  partis  organismi  et 
liabitus  corporis  sine  primaria  pyrexia  aut  neurosi  cum  hoc 
statu  coniuncta  (1).  Dividit  cachexias  in  emaciationes , intu- 
mescentias  et  impetigines,  et  morbi  quos  dicit  cachecticos  sunt 
atrophia,  phthisis,  hypertrophia,  emphysema,  hydrops,  rha- 
chitis,  scrophulosis,  syphilis,  scorbutiis,  icterus. 

Jam  autem  rivuli  sunt  claudendi,  quare  ex  recentioribus 
brevi  tantum  Hartmanni,  Raimanni,  Starkii  opiniones 
perlustrare  nobis  licet.  Hart mannus  (2)  dyscrasiam  nonnisi 
medium  quid  inter  morbum  ^jrimarium  et  secundarium  esse 
censet;  negat  primarium  humorum  morbum  esse  posse,  Irumo- 
ribus  quippe  modo  formatis  statim  in  partes  solidas  transmuta- 
tis. Processus  nutritionis  degenerare  potest,  qua  ex  degene- 
ratione substantia  organica  qualitatem  induit  naturae'  finique 
organorum  alienissimam.  Caussa  illius  degenerationis  non 
solum  in  malis  conditionibus  externis  quaerenda  est,  sed  usque 
ad  generationem  organismi  eiusque  intiniam  vitam  prosequi 
istam  debemus.  Ex  hoc  numero  sunt  habitus  scrophulosus, 
rha^chiticns,  arthriticus  cet. 


(1)  Culi  en,  practice  of  pliysic.  T.  II.  p.  353.  part.  III. 

(2)  C.  Ilartmann,  Theorie  der  Kranklieit  ctc.  P'rei  nach 
dem  Latein.  vom  Verfasser;  Wien  1823. 

Ex  Raimanni(l)  opinione  cachexiae  sunt  morbi  chro- 
nici universales,  qui  sine  primaria  febri  aut  neurosi  e vitipsa 
humorum  fabrica,  ex  penuria  sanguinis  et  e nutritione  non 
sufficiente  constant,  et  colorem  cutis  pallidum,  lividum,  viri- 
descentem vel  terreum,  laxitatem  partium  solido-mollium,  ma- 
ciem et  decrepiditatem  prae  se  ferunt.  Caussa  cachexiarum  non 
temere  in  sola  actione  vitiosa  systematis  vasorum  vel  in  solis 
humorum  vitiis , sed  simul  in  utrisque  quaerenda  est  cet. 
Stark  (2)  sanguinis  qualitatem  vario  modo  dyscrasicam  fieri 
posse  ait.  Dyscrasia  vel  physicas  sanguinis  ‘qualitates,  vel 
conditionem  mixtionis  et  elementa  chemici,  vel  organicas  qua- 
litates ratione  habita  corpusculorum  sanguinis  et  plasmatis, 
afficere  potest.  Dyscrasiae  non  universales  esse  debent,  sed, 
sanguine  in  statu  sano  in  variis  corporis  bumani  partibus 
iam  diverso,  in  morbis  etiam  dyscrasicis  differentiae  qualita- 
tivae sanguinis  existere  possunt,  unde  dyscrasiae  partiales  vel 
locales  non  omnino  negandae  sunt. 


(1)  J.  N.  Raimann,  Handbuch  der  medizinischen  Pathologie 
und  Therapie.  Bd.  2.  p.  212.  Wien  1823. 

(2)  Lib.  cit.  p.  911. 


V 


Ego  Maximilianus  Benedictus  Jaffe,  fidei  veteri  ad- 
dictus, natus  sum, a.  d.  IX.  in.  Januarii  a.MDCCCXXHamburgi,  pa- 
tre Benedicto  Jaffe  et  matre  Sara  e gente  Prag,  cuius  prae- 
maturam mortem  lugeo  semperque  lugebo.  Tres  annos  et  dimi- 
dium natus  in  scholam  missus  sum  inferiorem,  ubi  usque  ad 
annum  decimum  tertium  literarum  elementis  instructus  sum. 
Privatim  deinde  per  annum  institutus  in  tertiam  Joannei  Ham-, 

burgensis  classem,  quod  adhuc  sub  spectat.  Kraft  floret, 

receptus  sum  illudque  institutum,  per  sex  annos  frequentavi. 
Testimonio  maturitatis  instructus  a.  MDCCCXL  mense  Maio 
Serolinum  discessi  et  ab  111.  Twesten,  t.  t.  rectore  magni- 
ico,  in  numerum  civium  academicorum  receptus,  ab  111. 
Jecker,  t.  t.  decano  maxime  spectabili,  medicinae  studiosis 
idscriptus  sum.  \ , 

Dehinc  per  octo  semestria  hisce  interfui  scholis:  111. 
jfabler  de  logice;  111.  Lichtenstein'  de  zoologia;  111. 
Kunth  de  botanice;  111.  Weiss  de  mineralogia;  111.  Mit- 
icherlich  de  chemia  experimentali ; Cei.  Magnus  de  pby- 
>icej  111.  Steffens  de  psychologia;  111.  Ehrenberg  de 
inatomia  et  physiologia  animalculorum  infusoriorum ; 111. 
lecker  de  pathologia  generali;  111.  Horn  et  Cei.  Romberg 


de  pathologia  et  therapia  speciali;  Cei.  Mitscherlich  dei 
materia  medica;  111.  Schlemm  de  osteologia  et  de  ligamcn- 
vtis  et  aponeurosibus;  111.  Miiller  de  analomia  corporis  hu- 
mani, de  anatomia  organorum  sehsuum,  de  anatomia  compa- 
rativa, de  physiologia,  qui  idem  cum  III.  Schlemm  artem 
cadavera  rite  secandi  me  docuit;  Exp.  Graefe  de  chirurgia;, 
111.  Casper  de  arte  formulas  conscribendi;  Exp.  Ascherson 
de  arte  fascias  imponendi;  Cei.  Kluge  de  fracturis  et  luxa- 
tionibus, de  arte  obstetricia,  qui  quoque  cum  Cei.  Froriep 
aciurgiam  et  theoreticam  et  practicam  me  docuit;  Cei.  Rom- 
berg  de  propaedeutice  clinica;  Exp.  Schoeller  de  arte 

obstetricia.  - 

\ 

Exercitationibus  clinicis  et  policlinicis  medicis,  chirurgi- 
cis, ophthaliniatricis,  gynaecologicis  interfui  Cei.  Wolff,  111. 
Juengken,  111.  Schoenlein,  111.  Dieffenbach,  Cei. 
Kluge,  111.  Busch,  Cei.  Romberg,  111.  Wagner,  Exp. 
Angelstein,  Exp.  Boehm. 

Quibus  omnibus  viris,  optime  de  me  meritis,  gratias  ago 
quam  maximas.  Tentaminibus,  tam  philosophico  quam  medico, 
et  examine  rigoroso  rite  absolutis,  iam  spero  fore,  ut  disser- 
tatione thesibusque  palam  defensis,  summi  in  medicina  et  chi- 
rurgia honores  in  me  conferantur. 


1.  < Solum  pulsum  in  morbis  acutis  venaesectionem  indicare 

s 

non  posse.  i 

2.  Graviditatem  non  esse  statum  morbosum. 

3.  Narcotica  in  morbis  infantum  numquam  esse  adhibenda.  . 

4.  Miasmata  nonnisi  ex  vegetabilibus  oriri. 


f 


